Daru Peen Behgye Songs
Daru Peen Behgye is a Punjabi pop album released on 2017. Music of Daru Peen Behgye songs are composed by Dhanna B Jatt. Daru Peen Behgye album has 1 songs sung by Baljinder Sidhu. Listen to all songs in high quality & download Daru Peen Behgye songs on Raaga.com Belhar – NGVishoek
“Daar’s niks meer om oor te praat nie. Ons wil aangaan.”
Dae nadat die VGK se algemene sinode in Okahandja, Namibië, sy moratorium op regstreekse gesprekke met die NG Kerk oor kerkeenheid opgehef het, het Rapport by ’n paar jong NG teoloë navraag gedoen oor hul siening oor kerkhereniging en die aandrang van die VGK daarop dat Belhar as voorwaarde vir kerkeenheid aanvaar word.
Deur die bank meen hulle: Belhar is ’n versoeningsgeskrif.
“Die algemene gevoel onder jong dominees is dat hulle geen beswaar oor Belhar het nie,” sê Van der Spuy.
“Dis jammer die VGK klou so aan Belhar as skietgoed teen die NGK. Dis ’n kwessie wat so gou moontlik hanteer moet word.”
Ds. Anriëtte de Ridder (35) van die NGK Stellenberg meen ná die VGK-sinode is hereniging ’n groter moontlikheid.
“Die herenigingsgesprek moet ’n versoeningsreis wees wat wedersydse begrip bevorder.
“Ons is reeds een in Jesus; ons moet dit net begin uitleef! Prakties is daar baie kreatiewe maniere waarop ons eenheid kan uitdruk.
“Die VGK-besluit skep hoop en vertroue en maak nuwe moontlikhede oop. Belhar moenie gebruik word as ultimatum nie; eerder as ’n kompas vir hereniging.”
Ds. Maartje van der Westhuizen (28) van Pretoria sê sy “kom al hoe meer agter daar is dalk ’n verskil in siening tussen die jonger en ouer generasie teoloë en lidmate oor kerkhereniging en Belhar”.
“Onder die oueres is daar ’n vrees vir verdere verlies, van: ‘Wat moet ons nou weer prysgee?’
“Die jonger generasie sien geen emosionele of praktiese obstruksie vir Belhar as belydenisskrif nie. Eerder dat almal op ’n groter vlak hande kan vat.”
Van der Spuy twyfel oor die praktyk van kerkeenheid.
“Ek twyfel sterk of dit gou fisiek gestalte gaan kry. By die onlangse sitting van die noordelike sinode het gesprekke presies soos dié van vier jaar gelede geklink.
“Die proses duur langer as wat ’n jonger generasie dink dit behoort te duur.”
Pastorale brief oor die belydenis van Belhar en die kerkherenigingproses
Oor die herenigingsproses van die NG Kerkfamilie het die sinode onder andere besluit dat ons graag sal wil sien dat die NG Kerk in Afrika (NGKA) en die Reformed Church in Africa (RCA) ook deel word van die fasiliteringsproses vir hereniging wat daar tans deur die World Communion of Reformed Churches (WCRC) tussen die NG Kerk en die VG Kerk plaasvind. By die Algemene Sinode se Moderamenvergadering wat op 2 November plaasgevind het, is hieroor soos volg besluit:
“Die Dagbestuur (van die Moderamen van die Algemene Sinode) neem leiding om te poog om die Moderature van die 4 kerke so vroeg as moontlik in 2012 byeen te kry. Hierdie vergadering moet ‘n byeenkoms van verteenwoordigers van die 4 kerke reël om die volgende te doen…” (waarna daar dan bepaalde praktiese prosesvoorstelle volg).
Ons werk op die oomblik hard aan die proses waarby verskillende kerke en leiers betrokke sal wees. Ons kan dus nie nou al in detail uitspel hoe die kerke in die NG Kerkfamilie met mekaar sal verenig nie. Ook nie hoe die Belydenis van Belhar binne hierdie proses hanteer sal word nie. Daarom vra ons lidmate se geduld, begrip en voorbidding en ook hulp wanneer die proses op plaaslike vlak prakties in werking sal kom.
Die Moderamen gee tans deur middel van verskeie taakspanne aandag aan hoe die prosesse rondom die sake gestruktureer moet word. Dit is duidelik dat dit ingewikkeld en sensitief is. Die uitdaging is ook om dit te doen op ‘n wyse wat soveel as moontlik rolspelers die kans gee om deel te neem aan die proses. Dit is ook ons verantwoordelikheid om dit te doen met die heel beste inligting, studiemateriaal en gespreksgeleenthede. Die Moderamen sal, sodra die taakspanne hulle werk voltooi het, deur die sinodes met gemeentes en lidmate kommunikeer.
Daar moet geen twyfel by sinodes of gemeentes bestaan dat hulle in hierdie proses rondom hereniging en Belhar getoets sal word nie. Wanneer, weet ons nog nie. Hoe die proses gaan verloop, moet ons nog met die verskillende rolspelers uitklaar – en natuurlik met die bemiddeling van die WCRC, soos wat ons met mekaar ooreenkom. Ons wil dus vra dat daar nie nou individuele prosesse aan die gang gesit word voordat die sinodes by die Moderamen daaroor ooreengekom het nie.
Die twee sake is geweldig belangrik vir die NG Kerk en ook vir elke gemeente en lidmaat. Alhoewel ons in ‘n tyd lewe waar mense graag vinnig besluite wil neem en resultate wil sien, vra hierdie saak begrip en groot geduld.
‘n Baie geseënde Kerstyd word elkeen toegewens. Reis versigtig en veilig – en mag die vrede van die teenwoordigheid van God julle vervul.
Dagbestuur van die Moderamen van die Algemene Sinode:
Nelus Niemandt, Braam Hanekom, Johann Ernst, Nelis van Rensburg, Elize Bezuidenhout en Kobus Gerber
Die belydenis van Belhar kan hoop bring
As dié oortuiging in die meer as ’n miljoen NG lidmate se harte leef en dit word deel van hul lewenswyse om armoede te bestry en hoop te bring, kan dit ’n beduidende verskil in die land maak.
Die land het die afgelope jaar of twee ook ál meer gesukkel om die versoening wat so ’n hoogtepunt bereik het met die Wêreldbeker-rugbytoernooi van 1995, vol te hou.
Met Belhar se boodskap van versoening sou kerke ook op dié terrein ’n ontsaglike bydrae kon lewer.
Die soort versoening waarvan kerke praat, is immers nie ’n emosionele opwelling wat deur die geesdrif oor ’n sporttoernooi gedra word nie. Dit is ’n versoening wat op mense se diepste godsdienstige oortuigings gegrond is.
Belhar se derde tema, kerkeenheid, is by die eerste oogopslag dalk nie vir die samelewing so belangrik nie.
Dit kan egter ’n baie sterk simboliese boodskap oor versoening oordra.
Daarby ken Suid-Afrikaners al uit die dae van die Zuid-Afrikaansche Republiek die leuse Eendrag maak mag.
As kerke wat nou nog verdeeld is, die uitdagings as een gesamentlike groep kan takel, word die kanse op sukses net soveel groter. Dit alles sal egter net wensdenkery bly as die mooiklinkende woorde van Belhar op koue papier bly staan.
Mag dit oorgaan in konkrete dade.